Foto: Mlinar.hr



HRVATSKI pekarsko-maloprodajni lanac Mlinar danas je otvorio prodavaonicu u Minhenu.



Prodavaonica se nalazi u središtu grada, na Marienplatzu, te je jedna od šest Mlinarovih maloprodaja koje do kraja 2015. planiraju otvoriti u Bavarskoj.



"Naša prva pekarnica u Münchenu zapravo je 190.-ta u maloprodajnoj mreži kojom upravljamo iz Zagreba, a do kraja 2020. planiramo samo u Njemačkoj razviti sustav s ukupno 150 takvih dućana", navode iz Mlinara.



Iz Mlinara navode da će vizualni identitet, i veliki dio asortimana koji nude na postojećim tržištima prenijeti u Njemačku, te vjeruju da će koncept biti prihvaćen na zahtjevnom njemačkom tržištu.



Širenje krenulo 2009. godine



Mlinar se već ranije proširio na strana tržišta, te u Sloveniji imaju 23 prodajna mjesta, a u Mađarskoj sedam.



Kompanija je kratko vrijeme, u razdoblju od 2008. do 2009. bila u sustavu Agrokora, a nakon toga ju od Todorića otkupljuje osječki poduzetnik Mate Škojo.



U to vrijeme imali su najveću industrijsku pekaru u Hrvatskoj, ali i slabo razvijenu prodajnu mrežu od svega desetak vlastitih prodavaonica.



Mlinar je u prvih devet mjeseci prošle godine ostvario prihode od 279 milijuna kuna i dobit od oko 37 milijuna.

Tekst se nastavlja ispod oglasa